<html>
<head></head>
<body>
<h2>HTC zariadenia</h2>
<p>AdAway nefunguje na S-ON zariadeniach. Táto "funkcia" existuje na veľkom množstve HTC zariadení a bráni AdAway zapisovať hosts súbor.</p>

<h2>S-ON/S-OFF?</h2>
<p>S-OFF znamená, že NAND partícia na zariadení je odomknutá a je možné do nej zapisovať. Predvolené nastavenie pre HTC zariadenia je S-ON, čo znamená, že nie je možné získať prístup k určitej časti systému. Okrem toho, kontrola podpisu pre firmware obrazy je tiež zabezpečená S-ON značkou.</p>

<h2>Mám S-ON alebo S-OFF?</h2>
<p>Naštartujte zariadenie do boot menu, držte tlačidlo <i>zníženie hlasitosti</i> pri stláčaní tlačidla pre zapnutie a na vrchu sa zobrazí status S-OFF alebo S-ON. Úplný root všeobecne znamená S-OFF.
<br/><br/>Viac informácií môžete nájsť na <a href="http://www.addictivetips.com/mobile/what-is-s-off-how-to-gain-it-on-htc-android-phones-with-unrevoked-forever/">www.addictivetips.com</a>. Ďalšie S-OFF metódy od Unrevokable (v odkaze) by vás mohli zaujímať, a síce: Revolutionary, Revone, Firewater, RumRunner, Moonshine, SunShine...</p>

<h2>Riešenie</h2>
<p>Musíte mať nainštalovaný Android SDK s ADB vo vašom PC.
</p>
<ol>
<li>Naštartujte zariadenie do boot menu, držte tlačidlo <i>zníženie hlasitosti</i> pri stláčaní tlačidla pre zapnutie.</li>
<li>Použite tlačidlo <i>zníženie hlasitosti</i> a zvoľte recovery.</li>
<li>V CWM prejdite na "partitions menu" a potvrďte</li>
<li>Zvoľte <i>mount /system</i>, <i>mount /sdcard</i> a <i>mount /data</i>.</li>
<li>Pripojte USB kábel a vo vašom PC spustite príkazový riadok.</li>
<li>Zadajte adb shell a dopíšte <tt>ln -s /data/hosts /system/etc/hosts</tt> (Toto vytvorí sybolický odkaz, ktorý dovolí AdAway upravovať hosts súbor umiestnený v <tt>/data</tt> pričom dovoľuje OS používať súbor akoby bol umiestnený v <tt>/system</tt>.)</li>
<li>Reštartujte zariadenie a nastavte <i>Umiestnenie hosts súboru</i> na <i>/data/hosts</i> v nastaveniach AdAway.</li>
<li>AdAway by teraz mal fungovať.</li>
</ol>
</body>
</html>
